بالحلم جنك جيت جن عايدتني *** بستك ثلث مرات شو ما بستني
حلمك تخربط هيج والله انت غلطان** باسك ثلث مرات بس انته نعسان
انت بوسط هل روح لاتظن اعوفك *** ادفع عشر ورقات بس كون أشوفك
بالك تفكر بيوم تزعل عليه *** والحمزه افجر الروح و انت الضحيه
غالي و عزيز هواي و اغله من العيون *** من كثر نوحي عليك ماظل الي عيون
صابر اضل للموت بس كون اشوفك*** تدري انت كلش زين مابية اعوفك
من كلشي اغار عليك ويغثني كلشي***كسر بجمع ماريد وي غيري تحجي
ساكن تظل بالروح ولاتظن ناسيك***انت البديت الطيب وشلون اجازيك
سوبر يسوق هواي وسويجه ذهبي***غالي وكراجه الروح والساحه كلبي
صافن وعد ايام ويدي على خدي ***هم سجن هم سجان هم وكتي ضدي
خنتي العهد وياي كل عذر ماريد***عمري انكضه وياج بس المواعيد
مقصر تراني وياك وشلون اوافيك *** لو بيدي اشيل الروح وانته الاخليك
ملهوفة هاية الروح محرومة يهواي *** تاركها تعطيش ليش وبشفتك الماي
زين انته ثلث سهام طبن بگلبك *** گلبي انترس طعنات واصرخ احبك
عونه الگعد يفلان والله وحجه وياك ***وعونه التصابح بيك وتريگ شفاك
يايمه شتنطرين يايمه نامي *** يمه اليحامي الدار صار الحرامي
هاك الكَلب والروح هاك اخذ العيون *** واخذ العقل وياك خليني مجنون
وين اليخيط العين ويفكني منها *** كل ماتصد للدار يكثر حزنها
يالتنشد اعلى الحال حالي اعلى حالك *** سمجه بشحيح الماي وبضهري فالــــه
فاله ام خمس شاخات خشنه وجديده *** حطه بدليلي وكال اطني الحديـــــده
اتمنه تعجبكم